Helsingborg
Helsingborg nekad zvan kao - Hälsingborg, je grad na jugu Švedske od 97,122 stanovnika.

Helsingborg je i administrativni centar istoimene općine koja ima 129,177 stanovnika.

Geografske karakteristike
Helsingborg leži na najužem dijelu zaljeva Øresund točno nasuprot danskom gradu Helsingøru, na najpovoljnijem mjestu za 
prelaz iz Skandinavije prema ostaloj Evropi.
Zbog toga Helsingborg ponekad zovu i Zaljevski biser.

Historija
Grad se prvi put spominje - 1085. zna se da je tokom srednjeg vijeka bio od velike vojne i političke važnosti, 
zbog svojih snažnih utvrda.
Helsingborg je postao dio Švedske, tek nakon što ga je Danska - 1658. prepustila, ali je i nakon toga nekoliko puta opustošen od strane Danaca, sve dok međusobna neprijateljstva nisu zamrla početkom 18. vijeka. 

Grad je procvjetao tek nakon 1857. kad je ukinuta naplata 
posebnih taksi za prelazak zaljeva.

Znamenitosti
Od svih njegovih starih utvrda, jedino je preživila - Kärnan. Ostale značajne građevine su Gradska vijećnica, podignuta u 
neogotičkom stilu 1897., Koncertna dvorana iz 1931., gotička Crkva sv. Marije iz 13. vijeka i moderni 
zatvoreni sportski centar, sa jednim od najvećih stadiona u Švedskoj. 

Grad ima dva značajna muzeja; Umjetničku galeriju Vikingsberg i Muzej na otvorenom. 
Dva njegova spomenika privlače pažnju posjetioca to je statua kipara Carla Millesa i neobični spomenik 
podignut u čast astronoma Tycho Brahea, koji se sastoji od crne i zlatne kugle.

Pored grada nalazi se kraljevski ljetnikovac - Sofiero.

Privreda
Helsingborg je jedna od najvećih švedskih luka, zbog izuzetno velikog trajektnog prometa. On je i izuzetno snažan industrijski 
centar poznat po brodogradnji, odlično povezan željezničkim prugama sa Stockholmom, Göteborgom i Malmöm.

Gradovi prijatelji
, Helsinger 
, Pärnu
, Dubrovnik
, Alexandria

Izvor

Vanjske veze

 Službene stranice grada 
 Helsingborg na portalu Encyclopædia Britannica 
Gradovi u Švedskoj
Gradovi u Švedskoj